ગાંધીનગર-અમદાવાદ વચ્ચે આવેલા ભાટ ટોલ નાકા પાસે પાંચ લાખ ચોરસ મીટર વિસ્તારમાં આજે બપોરે ૩ વાગ્યે ગૌરવ મહાસંમેલનને સંબોધવા માટે પીએમ મોદી બપોરે અમદાવાદ આવ્યા છે અને ત્યાંથી જ સીધા નવી દિલ્હી પરત ફરનાર છે. આ મહાસંમેલનમાં પ્રભારી અને રાષ્ટ્રીય મહામંત્રી ભુપેન્દ્ર યાદવ, સીએમ વિજયભાઇ રૂપાણી, ડેપ્યૂટી સીએમ નીતિનભાઇ પટેલ, પ્રમુખ જીતુભાઇ વાદ્યાણી, પૂર્વ મુખ્યપ્રધાન આનંદીબહેન પટેલ ઉપરાંત અન્ય આગેવાનો કાર્યકરોને માર્ગદર્શન આપશે. મહાસંમેલન એ ચૂંટણીની જાહેરાત થાય એ પૂર્વેનું ભાજપનું શકિત પ્રદર્શન માનવામાં આવી રહ્યું હોવાથી આજે બપોરે ભાજપ અધ્યક્ષ અમિત શાહે ત્રણેક કલાક સુધી પ્રમુખ જીતુ વાદ્યાણી, પૂર્વ મુખ્યમંત્રી આનંદીબહેન પટેલ, પ્રદેશ પ્રભારી ભુપેન્દ્ર યાદવ સહિતના આગેવાનો સાથે સમીક્ષા બેઠક યોજી હતી.